Ludi Salzmann

Ludi Salzmann (Theodisce Salzmannschule) sunt gymnasium venerabile ad discipulos egregios praesertim in linguis extraneis erudiendos Gualtherihusae in Germania situm. Instituta similia inveniuntur Naumburgi in Saxonia-Anhaltio (Landesschule Pforta), Gamundiae (Landesgymnasium für Hochbegabte Schwäbisch Gmünd), Villae Gisonis (Theodisce Geisenheim) Hassia (Internatsschule Schloß Hansenberg), et Misniae (Landesgymnasium St. Afra). Historia De schola condenda Ludi erecti sunt anno 1784 a theologo Christiano Gotthilf Salzmann, ut infantes sibi multi bene instruerentur necnon novae methodi eruditionis in illis probarentur. Argumenta educatoria inusitata huc praebuerunt e.g. Ioannes Locke, Ioannes Iacobus Russavius, Ioannes Bernardus Basedow. Basedow Dessaviae recenter institutum novum Philanthropini fundaverat. Rector alter filius Carolus Salzmann, rector autem tertius ex anno 1847 nepos Ioannes Gulielmus Ausfeld creati sunt. Notones educatoriae secundum naturam et rationalismum efficiebantur, ubi praxis et studiosorum ipsorum incepta maioris momenti essent. Linguae vernaculae modernae quoque plus docebantur quam alibi. Momenti gravissimi autem res athleticae erant, quibus colendis ante omnes Ioannes Christophorus Fredericus Gutsmuths operam dabat. Iste homo athleticam modernam atque artem gymnicam in scholas introduxisse dicitur. Ad meridiem vici Schnepfenthal area disportuum antiquissima invenitur quae exemplo in multis scholis fuisse fertur. Instrumenta athletica nostris diebus visibilia reconstructa sunt, ut patet. Inest casae ad introitum principalem museum historiam educatoriam afferens splendidum in modum. Historicus conspectus Differt ab aliis scholis reformatoriis pristinis quod institutum ad Schnepfenthal et nunc munere fungitur. Ecce res historicae mentionis maxime dignae: 1785: adventus domni GutsMuths ad Schnepfenthal 29 Iunii 1791: domui alteri opera structoria incipitur 1811: Christiano Salzmann mortuo Carolus natus moderator fit 1842: turris transitoria inter aedificia primum et alterum ponitur 1884: iubilaeum anniversarii C de fundatione celebratur 1934: iubilaeum anniversarii CL de fundatione celebratur 1935: institutio omnis coacte in manus publicas commendatur 1945: schola portas claudit profugos acceptum 1946: scholae portae iterum patefiunt: puellis aditus non iam prohibetur 1956: transformatio in Scholam specialem superiorem (Erweiterte Oberschule) 1962-66: possibile est aut frui quaestuaria educatione aut nancisci absolutorium scholasticum pro universitate 1984: iubilaeum anniversarii CC de fundatione celebratur 1991: conversio scholae in gymnasium 1993: horae bilingues offeruntur 2001: transformatio in Scholam specialem pro idiomatibus extraneis 14 Octobris 2006: aedificia reconstructa restaurantur; cooperationes ineuntur cum Universitate Ilmenaviae 25 Augusti 2008: dormitoria nova occupantur Condiciones hodiernae Nostris diebus schola gymnasium est cum hospitio meritorio, quae linguis peregrinis discendis valde studet. Itaque discipuli ex classi quinta linguas Anglicam et Latinam ediscunt, linguas Arabicam aut Sinicam aut Iaponicam ex sexta classi, necnon duo alia idiomata e classibus octava et nona. Inter has ultimas linguas discendas sunt aut Francogallica aut Italica aut Hispanica aut Russica. Studiosi et magistri notissimi Carolus Ritter, geographus cui discipuli fuerunt notissimi sicut Arnoldus Henricus Guyot, Ferdinandus de Richthofen, Henricus Barth Christianus Carolus André, biologus cuius argumenta alti aestimavit et Gregorius Mendel Christianus Paulsen, politicus Danicus Eduardus C. Hegeler, institor et maecenas qui condidit periodicum philosophicum Americanum "The Monist" Ferdinandus Springer, editor e.g. operum Alberti Einstein et Davidis Hilbert Franciscus de Schober, poeta Austriacus et libellorum auctor (e.g. pro Francisci Schubert et Francisci Liszt operibus) Iohannes Matthaeus Bechstein, zoologus et ornithologus Ioannes Domizlaff, praeconiarius et graphicus (e.g. pro casa confectrice Siemens AG) Ioannes Christophorus Fredericus Gutsmuths, pater artis gymnicae scholasticae internationalis Ioannes Gustavus Heckscher, homo politicus Germanus Bibliographia Leonhard Friedrich (ed.): Pädagogische Welt - Salzmanns Schnepfenthal (Ausgewählte Texte). Ienae 2008. ISBN 978-3-938203-49-1 Notae Nexus externi Scholae situs proprius Paginae scholam foventium